**Հույն-ղազախական հարաբերություններ**, Ղազախստանի Հանրապետության և Հունաստանի Հանրապետության երկկողմ հարաբերություններ։

Պատմություն
-----------

Մինչև Ղազախստանի և Հունաստանի հարաբերությունների հաստատումը գործում էին ԽՍՀՄ-ի դիվանագիտական հարաբերությունները, որի կազմում էր ղազախական ԽՍՀ-ն, Հունաստանի հետ։ Ղազախստանի և Հունաստանի միջև դիվանագիտական հարաբերությունները հաստատվել են 1992 թվականի հոկտեմբերին։ Ղազախստանում Հունաստանի դեսպանության բացումը տեղի է ունեցել 1997 թվականի փետրվարին, 2005 թվականի հունվարին բացվել է Հունաստանում Ղազախստանի դիվանագիտական առաքելությունը, որը վերակազմավորվել է դեսպանության 2009 թվականի մայիսին։ 2012 թվականի ապրիլից Ղազախստանի Հանրապետությունում Հունաստանի արտակարգ և լիազոր դեսպանն է Ե. Պանտզոպուլոսը, Հունաստանում ՂՀ արտակարգ և լիազոր դեսպան՝ Ալեքսեյ Յուրիի Վոլկովը։

Պետական այցեր
-------------

Ղազախստանի նախագահ Նուրսուլթան Նազարբաևը Հունաստան էր ժամանել 2001 թվականի հուլիսին և 2004 թվականի օգոստոսին՝ 2004 թվականի Ամառային Օլիմպիական խաղերի բացման արարողության ժամանակ։ 2002 թվականի հունիսին Հունաստանի նախագահ Կոնստանտինոս Ստեֆանոպուլոսը այցելեց Ղազախստան՝ իր ելույթում աջակցելով երկու երկրների հարաբերությունների հետագա զարգացմանը։

Համագործակցություն
------------------

Ղազախստանի և Հունաստանի միջև ստորագրվել են տնտեսական և տեխնոլոգիական համագործակցության մասին համաձայնագրեր։ 2006 թվականի հուլիսից անցկացվում են ղազախա-հունական համատեղ միջկառավարական կոմիտեի անդամների հանդիպումները, ինչպես նաև զարգանում են միջխորհրդարանական հարաբերությունները։ Ղազախստանում բնակվում են հունական համայնքի 10-12 հազար ներկայացուցիչներ, որոնք կազմում են, այսպես կոչված, Ղազախստանի և Հունաստանի բարեկամության ֆեդերացիան, որը հրապարակում է սեփական թերթը և անցկացնում տարբեր սոցիալ-մշակութային միջոցառումներ։ Ղազախստանը նաև շահագրգռված է մարդու իրավունքների մասին եվրոպական կոնվենցիաներին միանալու հարցում, ինչի հետևանքով օգտվում Է Հունաստանի աջակցությունից Ղազախստանի և Եվրամիության մերձեցման գործընթացում։

Ղազախստանը շահագրգռված է Եվրոպական Միության հետ հարաբերությունների զարգացմամբ, ինչի հետևանքով աջակցում է Բուրգաս-Ալեքսանդրոպոլիս խողովակաշարի կառուցմանը՝ Բուլղարիա-Հունաստան, Էգեյան ծովի ափին գտնվող Ալեքսանդրոպոլիս նավահանգիստ Սև ծովից նավթ մատակարարելու համար, ինչը Ղազախստանին թույլ կտա դուրս գալ Հարավային և Արևմտյան Եվրոպայի շուկա՝ առանց հատելով Բոսֆորն ու Դարդանելլան։

Ղազախստանի դեսպանները Հունաստանում
----------------------------------

1. Բուլատ Սարսենբաև (2005-07՝ Գործերի ժամանակավոր հավատարմատար)
2. Սերգեյ Նուրտաև (2007-09՝ Գործերի ժամանակավոր հավատարմատար)
3. Սերգեյ Նուրտաև (2009-09.2015)
4. Ալեքսեյ Վոլկով 2016 թվականի ապրիլից

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Сотрудничество Республики Казахстан с Греческой Республикой Արխիվացված 2017-04-09 Wayback Machine (ռուս.)
2. ↑  Приветственное слово Чрезвычайного и Полномочного Посла Республики Казахстан в Греческой Республике Волкова Алексея Юрьевича Արխիվացված 2017-04-09 Wayback Machine (ռուս.)
3. ↑  «Heads of state comment on President Nazarbayev and modern Kazakhstan». kazakhstanlive.com. Արխիվացված է օրիգինալից 2011 թ․ հուլիսի 13-ին. Վերցված է 2009 թ․ նոյեմբերի 25-ին.
4. 1 2  «Bilateral Relations between Grece and Kazakhstan» (անգլերեն). Greeces's Ministry of Foreign Affairs. Արխիվացված է օրիգինալից 2007 թ․ նոյեմբերի 21-ին. Վերցված է 2009 թ․ նոյեմբերի 25-ին.
5. ↑  Казахстан и Греция договорились об укреплении сотрудничества в правовой сфере Արխիվացված 2017-03-11 Wayback Machine (ռուս.)
6. ↑  «EU-Kazakhstan diplomatic relationship commemorated» (անգլերեն). NewEurope. 2008 թ․ մայիսի 2. Արխիվացված է օրիգինալից 2008 թ․ ապրիլի 10-ին. Վերցված է 2009 թ․ նոյեմբերի 25-ին.
7. ↑  «At the St. Petersburg summit Kazakhstan Energy Minister discusses Kazakhstan's participation in the Burgas-Alexandroupolis project». Kazakhstan Government. Արխիվացված է օրիգինալից 2011 թ․ հուլիսի 22-ին. Վերցված է 2009 թ․ նոյեմբերի 25-ին.
8. ↑  «Kazakhstan to participate in Burgas-Alexandroupolis oil pipe line project». Kazakhstan today. 2009 թ․ հոկտեմբերի 23. Արխիվացված է օրիգինալից 2011 թ․ հուլիսի 22-ին. Վերցված է 2009 թ․ նոյեմբերի 25-ին.